CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPENCOURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA). - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1693)
  + [Valencià](/va/acuerdo/1693)






Selector de idioma

Leer

* [Español](/es/acuerdo/1693)
* [Valencià](/va/acuerdo/1693)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPENCOURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA).[Butlletí Oficial Universitat d'Alacant](/ca/Publicacion)
========================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPENCOURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA).

Data d'aprovació
:   28/02/2011

Data de publicació
:   01/03/2011

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1693.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1693)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1693)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPENCOURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA).&url=https://www.boua.ua.es/va/acuerdo/1693)

**Títol:** CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPENCOURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA).

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** dilluns, 28 de febrer de 2011

CONVOCATÒRIA D'AJUDES PER A LA PUBLICACIÓ D'ASSIGNATURES EN L'OPENCOURSEWARE DE LA UNIVERSITAT D'ALACANT (OCW-UA) I PER A INCENTIVAR L'AUTOARXIU DE MATERIALS DOCENTS EN EL SEU REPOSITORI INSTITUCIONAL (RUA).

Amb la finalitat de contribuir a la difusió del coneixement i millorar la qualitat del procés d'ensenyament+ aprenentatge amb la utilització de les tecnologies de la informació i la comunicació (TIC), el Vicerectorat de Tecnologia i Innovació Educativa convoca ajudes per a fomentar la publicació d'assignatures en l'OpenCourseWare de la Universitat d'Alacant (OCW-UA,

[http://ocw.ua.es](http://ocw.ua.es/)/)

i per a incentivar l'autoarxiu de materials docents en el seu Repositori Institucional (RUA,

<http://rua.ua.es/va/>).

El Projecte OpenCourseWare de la Universitat Alacant és un programa institucional per a la publicació en obert i en Internet de les propostes docents de les assignatures que s'imparteixen en la Universitat d'Alacant. L'OCW-UA s'inscriu dins de l'OpenCourseWare Consortium, un projecte de publicació d'universitats de tot el món.

1. CARACTERÍSTIQUES DE LA CONVOCATÒRIA

La dotació inicial d'aquesta convocatòria d'ajudes ascendeix a 30.000 euros.

A. Un primer component de l'ajuda, l'import de la qual serà igual per a tots els participants, serà assignat als projectes docents seleccionats una vegada s'haja publicat l’assignatura en l'OCW-UA. L'import d'aquest component de l'ajuda no podrà excedir els 300 euros.

B. Un segon component de l'ajuda prendrà en consideració el nombre de materials docents que cada assignatura haja autoarxivat en el RUA.

C. Un tercer component permetrà incrementar l'ajuda per a les assignatures que acrediten el compliment d'alguns dels següents objectius relacionats amb l'aprenentatge col·laboratiu i el multilingüisme:

C.1. Que hagen implicat la col·laboració entre docents de diverses universitats per a la programació conjunta de l'assignatura o l'elaboració coordinada de materials de classe que servisquen de suport a les seues respectives assignatures.

C.2. Que hagen aprofitat la col·laboració dels alumnes, sota la tutela i revisió del professor, en l'elaboració de materials docents que impliquen l'aplicació de les TIC.

C.3. Que incloguen l'edició de materials en diverses llengües (valencià, anglès, francès, etc.). En la valoració d'aquest objectiu s'exceptuaran, lògicament, els textos de les assignatures lingüístiques vehiculades en la llengua o llengües objecte d'estudi.

C.4. Que incloguen materials didàctics audiovisuals (àudio o vídeo). Per a elaborar-los es podran utilitzar els mitjans tecnològics existents en la FORJA de la Universitat d'Alacant.

Cada projecte docent no podrà rebre (sumats els tres components de l'ajuda) una quantitat superior als 500 €.

2. SOL·LICITUD I PROCEDIMENT

Podran optar a la percepció d'aquestes ajudes els professors de la Universitat d'Alacant que presenten projectes docents relacionats amb les titulacions oficials que s’imparteixen en aquesta Universitat.

Les sol·licituds es faran telemàticament a través del Campus Virtual en el termini establit en la convocatòria. Amb l'aplicació electrònica es generarà una còpia en paper de la sol·licitud que es presentarà, amb les signatures corresponents, en el Registre General de la Universitat d'Alacant o en els registres auxiliars situats en les secretaries de centre i en la seu d'Alacant, dirigida al vicerector de Tecnologia i Innovació Educativa.

El model d'imprès en què s'aportarà la informació sol·licitada està disponible en l'adreça web:

<http://si.ua.es/va/ite/convocatories/impresos.html>

Una vegada presentada la sol·licitud s’hauran d’autoarxivar en RUA Docència els materials docents que formen part de l'assignatura proposada (temes, anotacions, exercicis resolts, exàmens, vídeos, àudios, descripció de pràctiques i uns altres) i una guia docent en la col·lecció «Guies Docents i Discents» abans de l'1 de desembre de 2011. D'entre els sol·licitants que hagen complit aquest compromís es determinaran els beneficiaris.

3. TERMINIS

- Presentació de sol·licituds: des de l'endemà de la publicació en el BOUA fins al 31 de març de 2011.

- Disponibilitat de l'ajuda: l'ajuda concedida només es farà efectiva una vegada publicada l'assignatura en l'OCW-UA.

4. VALORACIÓ DE LES SOL·LICITUDS I CONCESSIÓ D'AJUDES

Les peticions rebudes seran analitzades per una Comissió de Valoració i Seguiment presidida pel vicerector de Tecnologia i Innovació Educativa i constituïda per aquests vocals:

- Director del Secretariat d'Innovació Tecnològica Educativa

- Director del Secretariat de la Biblioteca Universitària

- Directora del Secretariat d'Informàtica

- Directora del SIBID (Servei d'Informació Bibliogràfica i Documental).

- Coordinador de l'OCW -UA

Aquesta Comissió s'encarregarà tant d'aprovar les sol·licituds presentades com de resoldre sobre la convocatòria d'ajudes i acordar la publicació de les assignatures en l'OCW de la UA. Quan el producte final no presente la qualitat suficient o no reunisca els requisits exigits per aquesta convocatòria, es podrà revocar l'autorització provisional de publicació, així com la concessió de l'ajuda.

5. OBLIGACIONS

Els beneficiaris d'aquestes ajudes es comprometen a:

1. Omplir el formulari web facilitat per l'Oficina de l'OpenCourseWare en el qual es consignaran aquestes dades del curs: títol del curs, autor o autors, breu descripció del curs, paraules clau, objectius, programa, metodologia, avaluació, cronograma, bibliografia i recursos d'Internet.

2. Eliminar dels documents que es pretenen arxivar en el RUA els continguts de tercers dels quals NO es tinga permís per a la publicació i substituir-los per continguts dels quals SÍ que es tinga el permís per a la publicació o una llicència oberta tipus Creative Commons (aquest és el cas d'imatges, gravats o textos) o, si escau, per referències bibliogràfiques o identificadors que permeten localitzar-los en Internet.

3. Afegir la corresponent referència a la font original en els documents de tercers que ho necessiten per a complir el dret de cita.

4. Eliminar els documents (totals o parcials) de tercers usats en la documentació pròpia sobre els quals NO es tinga drets de reproducció. Substituir aquests documents per referències bibliogràfiques.

5. Formatar el document incloent-hi una portada en la qual conste el nom de l'autor, la seua adscripció departamental i la menció d’una llicència Creative Commons per a identificar inequívocament el document concret com a propi i reutilitzable per tercers sota les condicions d'ús que marca una llicencia CC del tipus Atribució -No Comercial-Compartir Igual.

6. Col·laborar amb el Vicerectorat de Tecnologia i Innovació Educativa en les accions que s'emprenguen per a la difusió d'aquest projecte.

Els documents hauran d'estar preferiblement en algun format obert seguint les recomanacions de la Sectorial TIC de la CRUE:

<http://www.ua.es/va/presentacion/vicerrectorado/vr.tie/enlaces/recomendacionescruetic.pdf>

Alacant, 28 de febrer de 2011

EL VICERECTOR DE TECNOLOGiA I INNOVACIÓ EDUCATIVA

Faraón Llorens Largo





[Carretera Sant Vicent del Raspeig s/n  
03035 Sant Vicent del Raspeig - Alacant  
 Tel. 48 334 3588 - Fax 77 662 7799](https://www.google.es/maps/@07.524768,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12440&trk=tyah&trkInfo=tarId%4H8694193165231%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)